
PRODUKTRESUMÉ

for

Ventiquin, oral opløsning


0.	D.SP.NR.
33897

1.	VETERINÆRLÆGEMIDLETS NAVN
Ventiquin

Lægemiddelform: Oral opløsning
Styrke(r): 25 mikrogram/ml

2.	KVALITATIV OG KVANTITATIV SAMMENSÆTNING
Hver ml indeholder:

Aktive stoffer:
[bookmark: _Hlk239687809]Clenbuterolhydrochlorid 25 mikrogram
(svarende til 22 mikrogram clenbuterol)

Hjælpestoffer:
	Kvalitativ sammensætning af hjælpestoffer og andre bestanddele 
	Kvantitativ sammensætning, hvis oplysningen er vigtig for korrekt administration af veterinærlægemidlet

	Methylparahydroxybenzoat (E218)
	1,8 mg

	Propylparahydroxybenzoat
	0,2 mg

	Carbomer (974P)
	

	Saccharose
	

	Macrogol 400
	

	Glycerol 
	

	Ethanol 96 %
	

	Trolamin (til justering af pH)
	

	Vand, renset
	



[bookmark: _Hlk54786968]Let viskøs, farveløs til let gul opløsning.



3.	KLINISKE OPLYSNINGER

3.1	Dyrearter, som lægemidlet er beregnet til
Hest.

3.2	Terapeutiske indikationer for hver dyreart, som lægemidlet er beregnet til
Behandling af respirationssygdom hos heste, hvor obstruktion af luftvejene som følge af bronkospasme og/eller akkumulering af slim betragtes som en bidragende faktor, og forbedret mucociliær clearance ønskes. 

3.3	Kontraindikationer
Må ikke anvendes i tilfælde af overfølsomhed over for det aktive stof, eller over for et eller flere af hjælpestofferne. 
Må ikke anvendes til heste med hjertesygdom.
Se punkt 3.7 vedrørende anvendelse under drægtighed og laktation.

3.4	Særlige advarsler
Ingen.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Der skal tages særlige forholdsregler i tilfælde af halothan-anæstesi, da hjertefunktionen kan udvise øget følsomhed over for catecholaminer.

Særlige forholdsregler for personer, der administrerer veterinærlægemidlet til dyr
[bookmark: _Hlk90303564][bookmark: _Hlk93662345]Dette veterinærlægemiddel indeholder clenbuterol, en beta-agonist, som kan forårsage bivirkninger såsom forhøjet puls. 
Dermal eksponering og utilsigtet indtagelse, inklusive hånd til mund-kontakt, skal undgås. Mens dette veterinærlægemiddel anvendes, må der ikke spises, drikkes eller ryges for at undgå utilsigtet indtagelse af veterinærlægemidlet. 
For at undgå utilsigtet indtagelse eller eksponering hos børn må den fyldte sprøjte ikke efterlades uden opsyn, og flasken skal lukkes korrekt straks efter brug.
I tilfælde af utilsigtet indtagelse skal der straks søges lægehjælp, og indlægssedlen eller etiketten bør vises til lægen. Vask hænder efter brug.
Dette veterinærlægemiddel kan forårsage embryotoksicitet. Gravide kvinder skal være påpasselige under håndtering af veterinærlægemidlet. Bær handsker for at undgå kontakt med huden.
[bookmark: _Hlk90370705]Dette veterinærlægemiddel kan forårsage overfølsomhedsreaktioner. Personer med kendt overfølsomhed over for et eller flere af hjælpestofferne (parabener, polyethylenglycol og/eller triethanolamin) skal undgå eksponering for veterinærlægemidlet. I tilfælde af overfølsomhedsreaktioner eller vedvarende irritation skal der søges lægehjælp, og indlægssedlen eller etiketten bør vises til lægen.
Dette veterinærlægemiddel kan irritere huden og/eller øjnene. Undgå kontakt med huden og/eller øjnene. I tilfælde af utilsigtet kontakt med huden skal huden vaskes grundigt. I tilfælde af utilsigtet kontakt med øjnene skylles grundigt med rigeligt vand.

Særlige forholdsregler vedrørende beskyttelse af miljøet
Ikke relevant.

3.6	Bivirkninger
Heste:
	Sjælden 
(1 til 10 dyr ud af 10.000 behandlede dyr): 
	
Takykardi1; hypotension1;
Sløvhed1

	Meget sjælden
(< 1 dyr ud af 10.000 behandlede dyr, 
herunder enkeltstående indberetninger):
	Øget svedtendens1;
Nervøsitet1


1 Forbigående.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Drægtighed:
Ved anvendelse under drægtighed skal behandlingen seponeres mindst 4 før det forventede fødselstidspunkt eller ved tegn på, at fødslen nærmer sig, hvis den forventede fødselsdato er ukendt eller ikke-planlagt, da livmodersammentrækningerne kan udeblive, eller fødslen kan blive langvarig.

Laktation:
Administration til diegivende hopper skal undgås på grund af udskillelse i mælken. Veterinærlægemidlets sikkerhed under laktation er ikke klarlagt.
Et diende føl indtager et højt volumen mælk i forhold til sin legemsvægt. Under laktationen kan en virkning hos det diende føl fra aktivt stof, der udskilles i mælken, derfor ikke udelukkes med sikkerhed.

3.8	Interaktion med andre lægemidler og andre former for interaktion
Virkningerne, inklusive bivirkningerne, kan blive forstærket ved anvendelse samtidig med glukokortikoider, ß2-sympatomimetika, antikolinergika og methylxanthiner.
Veterinærlægemidlet må ikke anvendes samtidig med sympatomimetika eller vasodilatorer.
Hos dyr, der behandles med clenbuterol, kan der forventes hjerterytmeforstyrrelser efter anæstesi.
Samtidig administration af bedøvelsesmidler, der indeholder halogener (isofluran, methoxyfluran) øger risikoen for ventrikulær rytmeforstyrrelse. 
Ved anvendelse af både lokale og generelle anæstetika kan yderligere kar-dilatation og blodtryksfald ikke udelukkes, især ved anvendelse i kombination med atropin.
Der er øget risiko for hjerterytmeforstyrrelse med samtidig administration af digitalisglykosider. 
Veterinærlægemidlet kan reducere eller neutralisere virkningerne af prostaglandin F2α og oxytocin på uterus. 
Clenbuterolhydrochlorid er en β-adrenerg agonist og neutraliseres efterfølgende af β-blokkere.



3.9	Administrationsveje og dosering
Oral anvendelse.

For at sikre korrekt dosering bør legemsvægten bestemmes så nøjagtigt som muligt.

Administrér 0,8 mikrogram clenbuterolhydrochlorid pr. kilogram legemsvægt (dvs. 0,7 mikrogram clenbuterol pr. kg legemsvægt), svarende til 4 ml oral opløsning/125 kg legemsvægt, to gange dagligt med ca. 12 timer (mindst 8 timer) imellem.
Behandlingsvarigheden er højst ti på hinanden følgende dage.

Veterinærlægemidlet administreres med en lille mængde mad. 
Brug den medfølgende sprøjte til at udmåle den dosis, der skal gives. Sæt spidsen af sprøjten i flaskens åbning, og træk det nødvendige volumen op.

Dette veterinærlægemiddel er beregnet til enkeltvis behandling af dyr.

3.10	Symptomer på overdosering (og, hvis relevant, nødforanstaltninger og modgift)
Doser af clenbuterolhydrochlorid på op til 4 gange den terapeutiske dosis (administreret oralt) administreret i 90 dage forårsagede kun midlertidige bivirkninger, der er typiske for ß2-adrenoceptoragonister (svedtendens, takykardi, muskeltremor), og som ikke krævede behandling.

I tilfælde af utilsigtet overdosering kan en ß-blokker (såsom propranolol) anvendes som antidot.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Slagtning: 28 dage.
Må ikke anvendes til dyr, hvis mælk er bestemt til konsum. 


4.	FARMAKOLOGISKE OPLYSNINGER

4.1	ATCvet-kode
QR03CC13

4.2	Farmakodynamiske oplysninger
Veterinærlægemidlet indeholder clenbuterolhydrochlorid, som er en sympatomimetisk amin, der fortrinsvis binder sig til ß2-adrenoreceptorer på bronkiernes glatmuskelcellemembraner. Dette aktiverer efterfølgende enzymet adenylatcyklase i glatmuskelceller og tilvejebringer dermed intense bronkodilaterende egenskaber og mindsker modstanden i luftvejene. Det er påvist, at veterinærlægemidlet hæmmer frigivelse af histamin fra mastceller i lungerne og forstærker den mucociliære clearance hos heste.



4.3	Farmakokinetiske oplysninger
Biotilgængeligheden af clenbuterolhydrochlorid hos heste efter oral administration er 100 %. Maksimale plasmakoncentrationer (Cmax) af clenbuterol nås 2 timer efter administration. 
Efter den første dosis af den anbefalede gentagne behandling forventes der Cmax-værdier på 0,4 til 0,9 ng/ml. Steady state-niveauer i plasma opnås efter 3-5 dages behandling. På det tidspunkt varierer Cmax-værdierne af clenbuterol mellem 0,6 og 1,6 ng/ml.
Stoffet fordeles hurtigt til vævene og metaboliseres primært i leveren. Højst 45 % af den andel, der udskilles via urinen, består af moderstoffet clenbuterol.
Clenbuterol elimineres fra plasma i forskellige faser og har en gennemsnitlig endelig eliminationshalveringstid på ti til tyve timer. 
Størstedelen af den administrerede dosis elimineres uændret via nyrerne (70-91 %) og resten via fæces (± 6-15 %). 


5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler.

5.2	Opbevaringstid
Opbevaringstid for veterinærlægemidlet i salgspakning: 3 år.
Opbevaringstid efter første åbning af den indre emballage: 3 måneder.

5.3	Særlige forholdsregler vedrørende opbevaring
[bookmark: _Hlk78453009]Må ikke opbevares over 30 °C.
Må efter første åbning af den indre emballage ikke opbevares over 25 °C.

5.4	Den indre emballages art og indhold
[bookmark: _Hlk56788644]Hvid HDPE-flaske med hvidt børnesikret skruelåg af polypropylen og LDPE-sprøjteindlæg.
Veterinærlægemidlet leveres i en papæske med en måleanordning, en 25 ml sprøjte med en cylinder af polypropylen og et stempel af polyethylen. Sprøjterne er gradueret pr. 1 ml.

Hver flaske indeholder 360 ml.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.
Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Alfasan Nederland B.V.
Kuipersweg 9
3449 JA Utrecht
Holland

7.	MARKEDSFØRINGSTILLADELSESNUMMER (-NUMRE)
71409

8.	DATO FOR FØRSTE TILLADELSE
11. september 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
B

Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

